टेक्सास में महिलाएं बोलीं- बिना सोचे समझे लिखा कानून, खतरा होने पर भी गर्भपात नहीं कर रहे डॉक्टर
Case against abortion law in US Women in Texas said – law written without thinking, doctors are not doing abortion even when there is danger
टेक्सास में 5 महिलाओं ने अबॉर्शन पर लगे बैन के खिलाफ मुकदमा दायर किया है। इन महिलाओं के मुताबिक जान का खतरा होने पर भी इन्हें गर्भपात की इजाजत नहीं दी गई। सोमवार को कोर्ट में केस फाइल करते हुए कहा गया है कि अबॉर्शन लॉ की वजह से डॉक्टर नहीं समझ पा रहे हैं कि किसका अबॉर्शन करना है और किसका नहीं। कुछ महिलाओं को कॉम्प्लिकेशन होने के बाद भी अस्पताल से वापस भेज दिया जा रहा है, क्योंकि डॉक्टरों को अपने खिलाफ कार्रवाई का डर है।
अमेरिका के कई राज्यों में अबॉर्शन लॉ के खिलाफ इसी तरह के मुकदमे दायर किए गए हैं। दरअसल, 24 जून, 2022 को अमेरिका के सुप्रीम कोर्ट ने गर्भपात से जुड़ा 50 साल पुराना कानून पलट दिया था। अदालत ने महिलाओं को 1973 में 'रो बनाम वेड' मामले से मिली गर्भपात की संवैधानिक सुरक्षा खत्म कर दी थी।
अबॉर्शन के लिए दूसरे राज्य जाना पड़ रहा
नए कानून लागू होने के बाद से जिन राज्यों में रिपब्लिकन पार्टी की सरकार है वहां इसका सबसे ज्यादा पालन हो रहा है। ऐसे में कई महिलाओं को अबॉर्शन करवाने के लिए दूसरे राज्यों में जाना पड़ रहा है। टेक्सास में केस फाइल करने वाली एक महिला ने बताया कि जब तक उसे ब्लड पॉइजनिंग नहीं हुई थी तब तक उसका अबॉर्शन नहीं किया गया था। वहीं बाकी 4 महिलाओं को इसके लिए दूसरे राज्य जाना पड़ा था क्योंकि जान का खतरा होने के बावजूद टेक्सास में डॉक्टरों ने अबॉर्शन से मना कर दिया था।
सरकार ने कहा- मां-बच्चों को हर हाल में बचाएंगे
इन महिलाओं का केस लड़ रहीं सेंटर ऑफ रिप्रोडक्टिव राइट्स की CEO नैंसी नॉरथुप ने कहा- किसी को भी इतनी देर से इलाज नहीं मिलना चाहिए। केस फाइल करने वाले ग्रुप ने कानून को लेकर स्पष्टीकरण मांगा है। उनका कहना है कि ये कानून बिना सोचे-समझे बनाया गया है और इससे डॉक्टर अपना कर्तव्य पूरा नहीं कर पा रहे हैं। वहीं टेक्सास के अटॉर्नी जनरल ने कहा- सरकार मां-बच्चों और परिवारों को बचाने के लिए हर कोशिश करेगी। साथ ही हम कानून का भी पूरी तरह से पालन किया जाएगा।
क्या है रो बनाम वेड फैसला?
नोर्मा मैककॉर्वी जिन्हें आज दुनिया 'जेन रो' के नाम से जानती है, उन्होंने 1969 में अबॉर्शन को लीगल कराने के लिए लड़ाई लड़ी थी। नोर्मा ने 1969 में राज्य के उस कानून को चुनौती दी, जिसके हिसाब से अबॉर्शन अवैध था। मामला अमेरिकी सुप्रीम कोर्ट पहुंचा और उन्हें जीत मिली। जनवरी 1973 में सुप्रीम कोर्ट ने मैककॉर्वी के पक्ष में फैसला सुनाते हुए कहा था कि गर्भपात कराना है या नहीं, ये तय करना महिला का अधिकार है।
जेन रो ने जब अबॉर्शन को लीगल कराने करने के लिए याचिका दायर की थी, तब सरकारी वकील हेनरी वेड ने विरोध में जिरह की थी। इस वजह से इस मामले को दुनिया भर में 'रो बनाम वेड' से जाना जाने लगा। इस फैसले ने जेन रो को अमेरिका के घर-घर में फेमस कर दिया था।
ये खबरें भी पढ़ें...
क्या है अमेरिका का 'रो बनाम वेड' मामला:जिसके बाद 5 करोड़ महिलाओं ने अबॉर्शन कराया, जानिए इसकी हर कड़ी और किरदार
अमेरिकी सुप्रीम कोर्ट ने शुक्रवार को गर्भपात से जुड़े 50 साल पुराने फैसले को पलट दिया है। अदालत ने महिलाओं को 1973 में 'रो बनाम वेड' मामले से मिली गर्भपात की संवैधानिक सुरक्षा खत्म कर दी है। इस फैसले के बाद देश दो धड़े में बंट गया है। जहां एक हिस्सा इसकी पुरजोर मुखालफत कर रहा है, वहीं दूसरा धड़ा इसे ऐतिहासिक बताते हुए इसका स्वागत कर रहा है। पूरी खबर पढ़ें...
भास्कर एक्सप्लेनर:जानिए अमेरिका में गर्भपात के अधिकार पर क्यों हो रहा है हंगामा, दूसरे देशों में क्या है कानून
अमेरिकी सुप्रीम कोर्ट गर्भपात के संवैधानिक अधिकार से जुड़े 50 साल पुराने फैसले को पलट सकता है। इसके खिलाफ अमेरिका में लगातार दूसरे दिन प्रदर्शन हुए। देशभर में गर्भपात अधिकारों समर्थकों और विरोधी हजारों महिलाओं ने रैली निकाली। व्हाइट हाउस और अमेरिकी संसद कैपिटल हिल के सामने प्रदर्शन हुए। पूरी खबर पढ़ें...